text: [{"text_idx": "#000002", "text": "Sto\u0301ri spurningurin er bara, um ta\u00f0 ver\u00f0ur i\u0301 ti\u0301 bla\u0301a ella i\u0301 ti\u0301 rey\u00f0a partinum, at man kann fegnast. FA Cup finalan byrjar klokkan 15."}, {"text_idx": "#000003", "text": "City jagstrar \"The Treble\" - United jagstar steyp nummar tvey hetta kappingara\u0301ri\u00f0"}, {"text_idx": "#000004", "text": "Ta\u00f0 eru Manchester-fel\u00f8gini, sum seinnapartin stri\u0301\u00f0ast um s\u00f8guliga steypi\u00f0 a\u0301 Wembley i\u0301 London.Manchester City hevur so gott sum siti\u00f0 a\u0301 enskum fo\u0301tbo\u0301lti seinastu a\u0301rini, men i\u0301 FA Cup hevur ta\u00f0 lutfalsliga ikki hilnast so v\u00e6l. Felagi\u00f0 hevur veri\u00f0 i\u0301 tveimum av teimum seinastu FA Cup-finalunum og vunni\u00f0 ti\u0301 einum - a\u0301 Watford i\u0301 2019. Samanlagt hevur Manchester City vunni\u00f0 kappingina seks fer\u00f0ir.Grannarnir hava vunni\u00f0 tvi\u0301falt so ofta. Seinast United lyfti steypi\u00f0 var eftir sigur i\u0301 longdari leikti\u0301\u00f0 og i\u0301 undirtali mo\u0301ti Crystal Palace i\u0301 2016. Annars hevur Manchester United ikki sta\u00f0i\u00f0 seg serliga v\u00e6l i\u0301 FA Cup i\u0301 hesari \u00f8ldini.Manchester City hevur vi\u0301st sto\u0301ra styrki seinastu ma\u0301na\u00f0irnar. Li\u00f0i\u00f0 hja\u0301 Pep Guardiola hevur aftur vunni\u00f0 enska meistaraheiti, og kann n\u00e6stu sjey dagarnar tryggja s\u00e6r \"The Treble\" (PL, FA Cup og Champions League) Ta\u00f0 er bert Manchester United, sum hevur megna\u00f0 ju\u0301st hetta a\u0301\u00f0ur. Nu\u0301 skal United royna at vinna si\u0301na a\u00f0ru steypakapping i\u0301 a\u0301r - li\u00f0i\u00f0 hja\u0301 ten Hag vann Carabao Cup - og samstundis for\u00f0a grannunum i\u0301 at skriva s\u00f8gu.City er a\u0301 pappi\u0301rinum ri\u0301miliga grei\u00f0ur favorittur, men lagt er to\u0301 upp til spennandi finalu. Fyrsta bri\u0301ksl a\u0301 Wembley ver\u00f0ur klokkan 15."}]